Võsaputk

Võsaputk (Conioselinum) on taimede perekond sarikaliste sugukonnast.

Teaduslik nimetus Conioselinum on moodustatud kahe sarikalise perekonna nimetusest - Conium (surmaputk) ja Selinum (aruputk). Lehed meenutavad surmaputke lehti, viljad aga aruputke omi.

Perekonda kuuluvad mitmeaastased paljad rohttaimed kaheli- või kolmelisulgjate lehtedega. Õite kroonlehed valged, äraspidimunajad, sissepoole pöördunud pügaldunud tipuga. Viljad piklikmunajad, seljalt lamedad, roietega.

Perekonda kuulub 17-20 liiki, levinud peamiselt Euraasias ja Põhja-Ameerikas. Euroopas on looduslikult levinud vaid üks liik.

Eestis kasvab üks sellesse perekonda kuuluv pärismaine liik: tupp-võsaputk (Conioselinum tataricum).

Sarikalised